text: Esbjerg bejler til Søfartsstyrelsen
  05 maj 2010 kl. 11.54
  Esbjerg Kommune nærer store ønsker om at få flyttet Søfartsstyrelsen ind under deres domæne efter regeringens udspil.
  Regeringens plan om at udstationere forskellige statslige arbejdspladser i provinsen - og så ligger Esbjerg ikke på den lade side. 
  Borgmester i Esbjerg, Johnny Søtrup, mener, det er helt naturligt at Søfartsstyrelsen skal placeres i den vestjyske by:
  - Esbjerg er den havn i Danmark, der har flest skibsanløb. Samtidig har Esbjerg Havn haft størst vækst i de sidste 5 år, siger borgmesteren til Ritzau i dag.
  Han ønsker ydermere, at Energistyrelsen skal ligge i Esbjerg.
  
  Ikke alene om budet
  Esbjerg er dog ikke alene med ønsket om at tiltrække Søfartsstyrelsen til lokalområdet - Sydfyn mener, at styrelsen bør ligge hos dem i stedet.
  - Vi mener, at en naturlig placering for Søfartsstyrelsen er i Svendborg, fordi vi har den højeste koncentration af søfartsuddannelser, siger Svendborgs borgmester, Curt Sørensen, til Ritzau.
  Det er borgmestre fra Svendborg, Ærø og Langeland, der sammen er ved at forfatte et brev til Statsministeren om at placere Søfartsstyrelsen i deres kommuner.
  